ARROW ยังเติบโต!
ถือว่าเป็นการตอกย้ำการเติบโตต่อเนื่องของ ARROW หลังมีการประเมินว่าแนวโน้มผลการดำเนินงานในครึ่งปีหลังของบริษัทจะเติบโตดีกว่าครึ่งปีแรก
ถือว่าเป็นการตอกย้ำการเติบโตต่อเนื่องของ ARROW หลังมีการประเมินว่าแนวโน้มผลการดำเนินงานในครึ่งปีหลังของบริษัทจะเติบโตดีกว่าครึ่งปีแรก
6 ก.ย. 2562

คุณค่าบริษัท
ถือว่าเป็นการตอกย้ำการเติบโตต่อเนื่องของ บริษัท แอร์โรว์ ซินดิเคท จำกัด (มหาชน) หรือ ARROW หลังมีการประเมินว่าแนวโน้มผลการดำเนินงานในครึ่งปีหลังของบริษัทจะเติบโตดีกว่าครึ่งปีแรก เนื่องจากได้รับผลดีจากราคาเหล็กในตลาดโลกปรับตัวลดลง ซึ่งปัจจุบันราคาเหล็กอยู่ที่ 21-23 เหรียญสหรัฐต่อตัน ลดลงจากเดิมที่ 22-25 เหรียญสหรัฐต่อตัน
ขณะเดียวกันก็ได้รับอานิสงส์จากค่าเงินบาทที่แข็งค่าขึ้นทำให้ซื้อวัตถุดิบเข้ามาในราคาต่ำลง โดยปัจจุบันบริษัทมีสต๊อกเหล็กราว 4,000-5,000 ตัน
อีกทั้งบริษัทอยู่ระหว่างรอผลประมูลงานใหม่ หลังจากได้เข้าไปประมูลงานท่อร้อยสายไฟของการรถไฟฟ้าขนส่งมวลชนแห่งประเทศไทย (รฟม.) ในโครงการรถไฟฟ้าสายสีชมพูและสายสีเหลือง มูลค่างานประมาณ 40 ล้านบาท คาดว่าจะทราบผลในไตรมาส 4/2562
นอกจากนั้น ยังรอผลการประมูลงานท่อร้อยสายไฟใต้ดินที่บริษัทได้ลงทุนในกิจการร่วมค้า (Joint Venture) เพื่อประกอบธุรกิจก่อสร้างโครงการสาธารณูปโภคเกี่ยวกับงานวางท่อสายส่งไฟฟ้ากำลังและสายสัญญาณสื่อสาร โดยพันธมิตรเป็นผู้เข้ายื่นประมูลงาน และ ARROW เป็นผู้รับงานต่อเนื่อง
บริษัทคาดหวังได้รับงานที่เข้าประมูลเข้ามาเกิน 50% ของมูลค่างานทั้งหมด ซึ่งน่าจะส่งผลให้งานในมือ (Backlog) ปรับตัวเพิ่มเป็น 1,200 ล้านบาท จากปัจจุบันที่มี Backlog ราว 1,100 ล้านบาท คาดว่าจะทยอยส่งมอบงานและรับรู้รายได้เข้ามาอย่างต่อเนื่อง
ประกอบกับทางผู้บริหารมองภาพรวมผลการดำเนินงานของบริษัทน่าจะผ่านจุดต่ำสุดไปแล้วและค่อย ๆ ฟื้นตัวดีขึ้น โดยยังคงเป้าหมายรายได้ปีนี้จะเติบโตไม่ต่ำกว่า 10% และอัตรากำไรสุทธิจะอยู่ที่ระดับ 10-15%
เนื่องด้วยผลการดำเนินไตรมาส 2 สิ้นสุดวันที่ 30 มิถุนายน 2562 ที่ผ่านมา บริษัทมีรายได้รวมขยับขึ้นมาอยู่ที่ 373.55 ล้านบาท จากงวดเดียวกันของปีก่อน 305.42 ล้านบาท เป็นผลจากรายได้จากการขายเพิ่มขึ้น และรายได้จากการบริการเพิ่มขึ้น ส่งผลให้บริษัทมีกำไรสุทธิขยับขึ้นมาอยู่ที่  56.16 ล้านบาท หรือ 0.22 บาทต่อหุ้น จากงวดเดียวกันของปีก่อนมีกำไรสุทธิ 26.96 ล้านบาท หรือ 0.11 บาทต่อหุ้น
ส่วนผลการดำเนินงานงวด 6 เดือนแรก สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 736.12 ล้านบาท จากงวดเดียวกันของปีก่อน 689.56 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 98.70 ล้านบาท หรือ 0.39 บาทต่อหุ้น จากงวดเดียวกันของปีก่อนมีกำไรสุทธิ 65.46 ล้านบาท หรือ 0.26 บาทต่อหุ้น
เมื่อวิเคราะห์ฐานะทางการเงินของบริษัทเพื่อเป็นส่วนหนึ่งในการตัดสินใจต่อการลงทุนของนักลงทุน ก็พบว่า ฐานะทางการเงินของบริษัทยังคงแข็งแกร่งเป็นอย่างมาก เพราะบริษัทมีสินทรัพย์หมุนเวียนมากถึง 1,037.86  ล้านบาท เมื่อนำมาเทียบกับหนี้สินหมุนเวียนเพียง 437.06 ล้านบาท ได้ค่า CURRENT RATIO อยู่ที่ระดับ 2.37 เท่า แสดงว่า ฐานะทางการเงินมากเกินความจำเป็น
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 471.43 ล้านบาท เมื่อนำมาเทียบกับส่วนของผู้ถือหุ้นมากถึง 1,111.01 ล้านบาท ได้ค่า D/E อยู่ที่ระดับ 0.42 เท่า ถือว่า ปัญหาหนี้สินยังไม่มีมารบกวนทางบริษัท
สิ่งสำคัญทางด้านค่า P/E ที่ 12.27 เท่า ถือว่าราคาหุ้นยังไม่แพง
…
ผู้ถือหุ้นรายใหญ่
รายชื่อกรรมการ